Fernandinos sala

Fernandinos sala () – sala Ekvadorui priklausančiame Galapagų salyne, esanti į vakarus nuo Isabelos. Plotas – 642 km².

Sala vulkaninės kilmės, visą ją užima aktyvus La Kumbrės ugnikalnis (aukštis 1476 m). Kalderos plotis 6,5 km, joje nuo 1988 m. telkšo ežerėlis. Paviršius uolingas, augalija skurdi. Fernandinoje lankosi Galapagų pingvinai, neskraidantieji kormoranai, jūrinės iguanos ir kt.

Sala negyvenama.

Galapagai